Peļļupīte
Peļļupīte (arī Piļupīte, igauņu: Peeli jõgi) ir Vaidavas labā krasta pieteka Alūksnes un Smiltenes novados, kā arī Igaunijā. Iztece no Ilgāja ezera. Tek rietumu virzienā. Augštecē un vidustecē divreiz veido Latvijas un Igaunijas valsts robežu, pārējos posmos tek Igaunijas teritorijā. Augštecē caurtek Sūnekļa, Smilšāja un Peļļu ezeriem. Lielākā pieteka - 18 kilometrus garā labā krasta pieteka Pehni (Pähni jõgi). Ietek Vaidavā Igaunijas teritorijā augšpus Tundu ciema. Peļļupītes krastos atrodas Igaunijas ciemi - Trumbipalu, Sokari, Ciamē, Hintsiko, Pīli. Pie ietekas Vaidavā upi šķērso Igaunijas valsts autoceļš 68 (Meniste - Ape).